Qqimeɣ deg uxxam ass n lǧemɛa 04/06/2021 nekk d yemma Ɛalǧiya akked yessetma, newwid awal ɣef usentel i nextar nekk d temdakult-iw, imi i d-nniɣ d akken ilaq ad neffeɣ ɣer wannar ad d-negmer timucuha tenṭeq-d yemma tenna-d d akken tecfa-d i tmucuha i s-id-teḥka setti ad tyerḥem rebbi, din tebda s wawal “amacahu” ddmeɣ-d aglaway-inu akken ad skelseɣ ṣṣut-is acku walaɣ d allal isehlen, yemma teḥka-aɣ-d 3 n tmucuha “Tamacahut n Meḥruca”, “Tamacahut n teqcict d taklit” akked “Tamacahut n teqcict d sebɛa n watmaten”, tenna-d i tigi kan imi cfiɣ tura, lameɛna ma mekteɣ-d kra n tayeḍ ad am-tt-id-rnuɣ, Azekka-nni deg yiḍ yufa-aɣ-d lḥal di snat yidentaɣ kan deg uxxam, neqqim nettqessir almi i nwala yeɣli-d ṭlam fell-nteɣ, texsi teftilt n wexxam dɣa tenna-d yemma: “swaswa di lawan-is acku mektaɣ-d tamacahut n tnuḍt m tismin”, dɣa teḥka-iyi-tt-id. Akka i sawḍaɣ gemreɣ-d 4 n tmucuha sɣur yemma.